مرسى جميل عزيز

مرسى جميل عزيز شاعر وكاتب أغانى مصرى متميز قدير، اتولد فى 9 يونيه 1921 فى مدينه الزقازيق فى محافظه الشرقيه واتوفى فى 9 فبراير 1980، عن عمر 58 سنه.

 كتب أكتر من 1000 اغنيه، وقصيده، واتلقب بفارس الاغنيه العربية، رائد الاغنيه الحديثة، صاحب المدرسه الرومانسيه فى الاغنية، مهندس الاغنيه العربية، شاعر الالف اغنيه الناجحة، جواهرجى الكلمة، موسيقار الكلمات، رسام الكلمات، ابو الواقعيه فى الاغنية، عملاق الاغنيه الشعبية، وغيرها.

حياته 
شاعر وكاتب أغاني مصري، والده الحاج (جميل مرسي) من كبار تجار الفاكهة، اللى مكنه من أن يشبع ميوله واهتماماته الأدبيه والفنيه وهو صغير فحفظ الكثير من آيات القرآن الكريم، كما حفظ المعلقات السبع كامله وقرأ لكثير من الشعراء يتقدمهم (بيرم التونسي)، كمان اتأثر بنداءات الباعه على الفاكهه وبالأغانى الشعبيه واستوعبها. ظهرت ميوله لللشعر مبكراً و بالتحديد  فى سن الثانيه عشرة، وفى مدرسته الثانويه وبعدها كليه الحقوق  بقا رئيس وعضو لعده جماعات أهمها الشعر، والآداب، وكمان فنون التصوير، والموسيقى، والتمثيل، كمان انضم لفريق الرحلات.

اخد شهاده البكالوريا سنه 1940  و دخل بكليه الحقوق. كانت أول أغنيه تذاع فى الاذاعه المصريه سنه 39، ولم يتجاوز عمره وقتها 18 سنه وكانت باسم (الفراشة) ولحنها الموسيقار الكبير (رياض السنباطي) وفى نفس السنه ذاعت شهرته لما كتب أغنيه (يامزوق ياورد لى عود) اللى غناها المطرب (عبدالعزيز محمود) وبعدها ابتدا رحله شعريه طويله فكتب كلمات لكبار الملحنين ليغنيها كبار المطربين والمطربات.

غنى كلماته (عبد الحليم حافظ) ليه وكان ليه النصيب الاكبر : 35 أغنية. بالاضافه الى الثلاثيه الشهيره اللى غنتها السيده (أم كلثوم) ولحنها (بليغ حمدي): (سيره الحب، فات المعاد، ألف ليله وليلة). وهو الشاعر المعاصر المصرى الوحيد اللى غنت ليه السيده (فيروز) قصيدته (سوف أحيا) وصار اللقاء بينهما نقطه فارقة،  مش فى مسيرته الابداعيه فحسب،لكن فى الحياه الثقافيه العربيه بوجه عام، وبقت الأغنيه بعدها واحده من أهم الأغنيات فى تراث الاذاعه المصرية،  سجلت فى أستديوهاتها وقت زياره فيروز والرحبانيه لمصر.

وهو صاحب كلمات عده أغاني شهيره زى (بيت العز، زغروده حلوه رنت فى بيتنا)، ألف عده أغاني طابعها التفاؤل مثل: (ليه تشغل بالك، وضحك ولعب) وهو كمان صاحب القصيده الشعريه والأغنيه الانسانيه التأمليه زى (غريبه منسية) لنجاه و(أعز الناس) لحليم و (من غير ليه) لعبد الوهاب، كتب كمان عده أغاني وطنيه منها (بلدي يا بلدي) لـ(عبد الحليم حافظ)، و (بلدي أحببتك يا بلدي) لـ(محمد فوزي).

فى حياته لم يكتف بموهبته لكتابه الشعر فدرس اللغه العربيه والشعر والأدب والتراثين العربى الحديث والقديم، وكمان الأدب العالمى وأصوله ونظرياته وقواعده النقدية. والى جانب كونه شاعر فقد كتب القصه القصيره والسيناريوهات لبعض الأفلام، كمان ليه بعض المقالات الصحفيه نشرها فى بعض الصحف المصرية. ولم يكتف بده وانما اتجه للدراسه واخد دبلوم فى فن كتابه السيناريو سنه 1963. كرمته الدوله بوسام الجمهوريه للآداب والفنون سنة 1965، وأطلقت محافظه الشرقيه اسمه على الشارع الذى كان يسكن فيه فى مدينه الزقازيق. اتجوز فى سنه 1946 وأنجب ابنا واحداً هوه اللواء (مجدي) وثلاث بنات هن (وجدان) المحامية، الدكتوره (ماجده مرسي جميل عزيز) استاذ الفلسفه بكليه الآداب جامعه طنطا والدكتوره (نهاد) هيا طبيبه أطفال.

رحل عن عالمنا فى التاسع من فبراير 1980 عن عمر 59 سنه.

اشهر اغانيه 

 منحرمش العمر منك
 انا وانت وبس
 اسمع لما اقولك
 ياحبايبى ياغايبين
 زمان يا حب
 قلبى و عينى اختارو
 سيرة الحب
 فات الميعاد
 الف ليله وليله
 فى يوم فى شهر فى سنة
 انا قلبى اليك ميال
 ماتحبنيش بالشكل ده
 يامه القمر على الباب
 حبك نار
 بامر الحب
 يا مواعدنى بكره
 الف ليله وليله (اغنيه)
 توب الفرح
 الليالى
 اسبقنى يا قلبى
 مالك ومالى يا أبو قلب خالى
 ليه تشغل بالك
 راح .. راح
 جواب
 يا نيل يا سمرانى
 من غير ليه
 عوج الطاقيه
 بلدى يابلدى
 بلدى احببتك يابلدى

جوايز 
وسام الجمهوريه للفنون والآداب سنه 1965، من الرئيس الراحل جمال عبد الناصر، ضمن اول مجموعه صغيره مرموقه تحصل عليه فى مجالات الفكر واالفنون والآداب.

فيلموجرافيا 
 ده أحبه .. وده أريده (1975) .... سيناريو
 ابنتى العزيزه (1971) .... تأليف الأغانى
 علشان عيونك (فيلم) (1954) .... تأليف الأغانى
 مبروك عليكى (1949) .... تأليف الأغانى

مواليد 1921
وفيات 1980
شعرا مصريين
ادبا مصريين
كتاب مصريين
مصريين اخدوا وسام الجمهوريه
شراقوه